Source: https://madalinutza.wordpress.com/2016/03/24/
Timestamp: 2020-04-07 07:52:19+00:00

Document:
2016 martie 24 « MADI CRAIOVA
Nicolae Ghionea: ” Vrem să facem o surpriză în acest an”; se dă startul în Play-Off și Play-Out în Divizia A1 la volei masculin
Cum sezonul regulat s-a încheiat în cadrul Diviziei A1 la volei masculin stabilindu-se primul clasament la finalul celor 22 de etape disputate, iată că de sâmbătă 26 martie se dă startul fazei cu numărul 2 din competiție, mai exact disputele din cadrul Play-Off-ului și Play-Out-ului.
Se anunță un final de sezon incendiar toate cele 3 grupe formate luptând fie să ajungă cât mai sus la sfârșitul competiției, fie să râmână pe prima scenă a voleiului masculin românesc.
Semifinalele competiției vor fi unele foarte disputate, cele 4 echipe calificate în careul de ași putând oricând să devină campioni, de altfel meciurile din semifinale pot fi considerate meciuri de finală. Se vor confrunta pentru un loc în Finala Campionatului SCM U Craiova și CS Știința Explorări Baia Mare într-o semifinală și ACS Volei Municipal Zalău și CS Arcada Galați în cealaltă.
În Polivalenta din Craiova se anunță în weekend-ul 26-27 martie 2 partide de mare spectacol, voleibaliștii de la SCM U Craiova fiind hotărâți să strângă rândurile și să obțină încă din meciurile de acasă o șansă mai mare spre accederea în Finală prin câștigarea celor 2 partide de pe teren propriu.
SCM U Craiova se va lupta cu echipa CS Știința Explorări Baia Mare sâmbătă de la ora 14:00 și duminică de la ora 16:00, partidele putând fi și urmărite în direct la Digi Sport de cei care nu reușesc să ajungă la Sală.
Oltenii contează pe sprijinul suporterilor pe care îi așteaptă în număr cât mai mare în Polivalentă și le promit că vor vedea volei de calitate, faze frumoase și multă ambiție din partea întregii echipe.
Iubitorii sportului cu mingea la fileu sunt așteptați în alb-albastru în tribune.
„Este cea mai importantă etapă a acestui sezon şi trebuie să ne demonstrăm valoarea. Nu se poate spune că suntem favoriți, dar nici outsideri. Șansele sunt 51% pentru noi și 49 % pentru Baia Mare, pentru că jucăm mai multe meciuri acasă. Cei de la Baia Mare își pregătesc meciul cu noi de câteva etape. Ne-am luat și noi măsuri. Vreau ca echipa să strângă rândurile, să fim mai uniți ca niciodată. Încercăm prin mici acțiuni să atragem publicul în număr cât mai mare la sală. Vreau ca fanii care vin la sală să vină îmbrăcați în alb–albastru.”
“Sâmbătă începem cea mai grea parte a campionatului. Ne aşteaptă două meciuri foarte grele pe teren propriu. Avem avantajul sălii în primele două partide şi sper să avem 2-0, indiferent cât va fi scorul. Frumos ar fi ca ambele jocuri să se încheie cu 3-0. Vrem să facem o surpriză în acest an, să luăm campionatul, după ce în anii trecuţi am cucerit medaliile de bronz şi de argint. Va fi un play-off foarte greu, pentru că toate formaţiile îşi doresc titlul. ”
În cadrul Turului 1 din fazele Play-Off și Play-Out ale Diviziei A1 la volei masculin se vor disputa următoarele partide:
Turul 1, Play-Off, Locurile I- IV:
SCM U Craiova – CS Știința Explorări Baia Mare, sâmbătă 26.03.2016, ora 14:00, meciul este transmis în direct la Digi Sport.
SCM U Craiova – CS Știința Explorări Baia Mare, duminică 27.03.2016, ora 16.00, meciul este transmis în direct la Digi Sport
ACS Volei Municipal Zalău – CS Arcada Galați, sâmbătă 26.03.2016, ora 18:00
ACS Volei Municipal Zalău – CS Arcada Galați, duminică 27.03.2016, ora 18:00
Turul 1, Play-Off, Locurile V – VIII
AS Volei Club Caransebeș – CSM București, sâmbătă 26.03.2016, ora 18:00
LMV Tricolorul Ploiești – CS Unirea Dej, sâmbătă 26.03.2016, ora 17:00
Turul 1, Play-Out, Locurile IX-XII
VCM LPS Piatra Neamț – CS Dinamo București, sâmbătă 26.03.2016
VCM LPS Piatra Neamț – CS Dinamo București, duminică 27.03.2016
CS ”U” Cluj – CVM Tomis Constanța – echipă retrasă din Campionat, astfel CS U Cluj se salvează de la retrogradare și încheie Divizia A1 la volei masculin în sezonul 2015-2016 pe locul 9.
martie 24, 2016 Posted by nanut.madalina | diverse, sport, volei	| craiova, cs stiinta explorari baia mare, Sala Polivalenta Craiova, SCM Craiova, scm u craiova, sport, volei, Volei masculin | Lasă un comentariu
Mihaela Truță: ” Toată echipa îşi doreşte să lupte până la ultima minge”; încep meciurile din Play-Off și Play-Out
De vineri 25 martie și până duminică 27 martie în cadrul Diviziei A1 la volei feminin se vor desfășura partidele din cadrul Turului 1 al fazelor Play-Off și Play-Out.
Din cele 10 partide care vor avea loc în cele 3 zile de competiție o singură partidă va fi transmisă în direct la Digi Sport, cea dintre CSM Târgoviște și CSM București de vineri 25 martie începând cu ora 19:30.
Echipa SCM U Craiova va începe partidele din cadrul Turului 1 din Play-Out pe teren propriu, în Sala Sporturilor ”Ion Constantinescu” din Craiova. Oltencele conduse de Alexandru Cosma și Adrian Popescu se vor duela pentru a se menține pe prima scenă voleibalistică a țării cu formația CS ”U” Cluj.
Meciurile dintre cele 2 adversare vor avea loc sâmbătă 26 martie începând cu ora 18:00, respectiv duminică 27 martie de la ora 12:00. Cele 2 combatante au terminat sezonul regulat pe locurile 10, oltencele, și pe locul 11 echipa din Cluj.
Play-Out-ul se va desfășura după sistemul cel mai bun din 5 partide, echipa din Craiova având șansa de a juca 3 din cele 5 partide pe teren propriu, în cazul în care va fi nevoie de a se desfășura toate meciurile.
Întreaga echipă mizează pe omogenitatea care s-a instalat pe finalul sezonului regulat, promit că vor da totul pe teren și vor încerca să obțină acasă 2 victorii. Deasemenea formația olteană mizează pe suportul fanilor care întotdeauna la greu au fost alături de echipă.
“Ne ajută foarte mult la moral victoria cu 3-0 din ultima etapă de la Cluj, însă suntem şi conştienţi că nu mai era o motivaţie din punct de vedere al ierarhiei clasamentului. Echipa din Cluj a avut rezultate bune în returul campionatului. Este o echipă incomodă şi se agaţă de orice minge. Atât timp cât avem la sală şi volei masculin şi feminin, fac un apel către toţi susţinătorii noştri, chiar către persoanele care iubesc voleiul şi nu au mai venit demult la sală, să vină să ne susţină.”
Mihaela TRUȚĂ, jucătoare S.C.M. Craiova:
“Ne aşteaptă două meciuri grele, pe care le pregătim cu foarte mare seriozitate, nu ne subestimăm adversarul şi avem nevoie de susţinerea fanilor. Toată echipa îşi doreşte să lupte până la ultima minge şi să ofere un spectacol pe cinste şi să rămânem acolo unde ne este locul.”
În cadrul Diviziei A1 în Turul 1 al Play-Off-ului și Play-Out-ului se vor desfășura următoarele partide:
Play – Off, Locurile I – IV, Turul 1
CS Volei Alba Blaj – CS Știința Bacău, sâmbătă 26.03.2016, ora 18:00
CS Volei Alba Blaj – CS Știința Bacău, duminică 27.03.2016, ora 18:00
CSM Târgoviște – CSM București, vineri 25.03.2016, ora 19:30, meciul este transmis în direct la Digi Sport.
CSM Târgoviște – CSM București, sâmbătă 26.03.2016, ora 18:30
Play – Off, Locurile V – VIII, Turul 1
CS Dinamo București – ACS Penicilina Iași, sâmbătă 26.03.2016, ora 12:30
CSU Medicina CSS Tîrgu Mureș – CSM Lugoj, sâmbătă 26.03.2016, ora 18:00
Play – Out, Locurile IX – XII, Turul 1
VC Unic LPS Piatra Neamț – CS Rapid București, sâmbătă 26.03.2016, ora 14:00
VC Unic LPS Piatra Neamț – CS Rapid București, duminică 27.03.2016, ora 14:00
SCM U Craiova – CS ”U” Cluj, sâmbătă 26.03.2016, ora 18:00
SCM U Craiova – CS ”U” Cluj, duminică 27.03.2016, ora 12:00
Sursă : http://www.scmcraiova.ro
martie 24, 2016 Posted by nanut.madalina | diverse, sport, volei	| craiova, CS U Cluj, SALA SPORTURILOR ION CONSTANTINESCU CRAIOVA, scm u craiova, sport, volei, volei feminin, Volei feminin Divizia A1 | Lasă un comentariu

References: CSM 
 CSM 
 CSM 

CSM 
 CSM 

CSM 
 CSM 
 CSM